Wirral (borough)
Wirral (engleski: Metropolitan Borough of Wirral) je metropolitanski borough od 320,900 stanovnika na sjeverozapadu Engleske u Grofoviji Merseyside.

Borough Wirral je osnovan nakon administrativne reforme 1974.

Geografske karakteristike

Borough Wirral se prostire po najvećem dijelu Poluotoka Wirral, kog sa istoka okružuje estuarij rijeke Mersey, sa sjevera i zapada Irsko more i estuarij rijeke Dee.

Urbani centri i industrija koncentrirana je po sjeveroistočnoj strani  poluotoka uz Mersey, a 
veći dio ostatka borougha je mješavina predgrađa i sela sa plodnim oranicama. Obalni pojas od New Brightona do West Kirbya je rekreacijska zona, a kod Hoylaka se nalazi Liverpulski kraljevski golf klub (Royal Liverpool Golf Club).

Historija

Wirral je sve do početka 19. vijeka bio ruralni kraj, tad su se bogatiji stanovnici naglo izraslog Liverpoola počeli seliti na poluotok. 

Nakon tog je 1824 William Laird osnovao brodogradilište i počeo graditi plansko naselje Birkenhead sa trgom Hamilton kao njegovim centrom. Krajem tog vijeka dokovi Birkenheada  privukli su trgovce pa je postao trgovačka luka.

Privreda i transport

Privreda Wirrala bazira se na brodogradnji, remontu brodova, farmaceutskoj i prehrambenoj industriji (mlinarstvo, proizvodnja margarina).

Wirral je povezan sa Liverpoolom i ostalim Merseysidom; trajektima i željezničkim i automobilskim tunelom.

Pobratimski gradovi 

, Gennevilliers
, Nowy Sącz
, Lorient
, Midland, Texas

Izvori

Vanjske veze 

 Wirral na portalu Encyclopædia Britannica 
 Wirral Council 

Administrativna podjela Engleske
Gradovi u Engleskoj
Merseyside